[{"text_idx": "#000001", "text": "Erasmus+ projekto \"Reta edukado nun\" (Online Education Now) komencig\u0302is la 1-an de decembro 2020, kaj dau\u0306ros g\u0302is la 31-a de majo 2022. La projekton gvidas Bjalistoka Esperanto-Societo (Pollando), kaj partneras Bunta Esperanto-Asocio el Bolonjo (Italio), Esperanto-Kultur-Centro el Tuluzo (Francio), Kosmo-strategio el Edinburgo (Britio) kaj Dokumenta Esperanto-Centro el \u0110ur\u0111evac (Kroatio), en kies organizado en \u0110ur\u0111evac, inter la 12-a kaj 16-a de au\u0306gusto, okazis la unua c\u0302eesta projekta kunveno."}, {"text_idx": "#000002", "text": "La kunveno okazis en la C\u0302asista domo \"Peski\" kaj partoprenis g\u0302in dudeko da personoj el Britio, Pollando, Francio, Germanio, Hispanio, Nederando, Hungario, Italio kaj Kroatio, inter kiuj ankau\u0306 membroj de Bjelovara esperantista societo kiel gastoj. La partoprenantoj diskutis pri diversaj aspektoj de ciferecigo de bibliotekoj kaj arkivoj kaj pri la nuntempaj teknologiaj solvoj, kun aparta pritrakto de Esperantaj arkivoj en la mondo. La sidejon de la gastiganto, Dokumenta Esperanto-Centro, la nacia Esperanto-arkivo en Kroatio, la partoprenantoj vizitis dimanc\u0302e, la 15-an de au\u0306gusto, kiam ili konatig\u0302is kun la statuso de la \"tradicio de Esperanto en Kroatio\" kiel nemateria kultura havaj\u0302o kaj kun la labormaniero de c\u0302i tiu institucio."}, {"text_idx": "#000003", "text": "En la labora parto de la kunveno okazis prelegoj de Sara Spano\u0300 pri funkciado de Erasmus+ projektoj, de Ana Manero pri la hispana Biblioteko Juan Re\u0301gulo Pe\u0301rez, de Francesco Maurelli pri la projekto mem, de Josip Pleadin pri grafikaj teknologioj, eldonado kaj arkivado, de Pascal Dubourg Glatigny pri la stato kaj defioj de Esperantaj arkivoj en la mondo, dum per zoom-kontakto la partoprenantoj sekvis la prelegon de Przemys\u0142aw Wierzbowski el Pollando pri pretigo de ciferecaj eldonoj."}, {"text_idx": "#000006", "text": "La partoprenantoj de la kunveno organizite forvojag\u0302is el \u0110ur\u0111evac lunde, la 16-an de au\u0306gusto."}, {"text_idx": "#000008", "text": "Inter la 12-a kaj 16-a de au\u0306gusto 2021, Dokumenta Esperanto-Centro (DEC) el \u0110ur\u0111evac gastigos reprezentantojn de la partneraj organizaj\u0302oj el\nBritio, Francio, Italio kaj Pollando, kiuj kune kun la DEC-anoj partoprenas en la Erasmus+ projekto \u201cReta edukado nun\u201d (Online Education Now)."}, {"text_idx": "#000010", "text": "Se vi deziras, vi povas donaci financojn, kiuj helpos al ni en nia laboro kaj realigo de celoj."}]